Siren Sundby

Siren Sundby (født 2. desember 1982 i Lørenskog) er en norsk seiler, oppvokst i Son i Vestby kommune. Hun representerer Soon Seilforening. Etter tre års ingeniørstudier på Danmarks Tekniske Universitet er hun nå bosatt i Oslo, hvor hun tar Master i Innovasjon og Entreprenørskap ved Handelshøyskolen BI.

Siren Sundby begynte å seile optimistjolle allerede som seksåring, og avanserte til europajolle i 1998. I 1999 og 2000 vant hun junior-VM i europajolle, og som 17-åring kvalifiserte hun seg til OL 2000.

I 2003-sesongen ble hun europamester, verdensmester og vant prøve-OL i europajolle. Hun forsvarte VM-gullet i 2004, og var stor favoritt til å ta gullmedaljen under OL i Athen i 2004. Hun tålte favorittstempelet og vant en klar gullmedalje, selv etter å ha blitt diskvalifisert i en av seilasene.

Sundby la opp, men gjorde comeback under OL i Beijing i 2008 som styrmann i Ynglingklassen med Alexandra Koefoed og Lise Birgitte Fredriksen.

Sundby ble valgt til Årets kvinnelige seiler av Det internasjonale seilforbundet i 2003. Samme år mottok hun også Porsgrunds Porselænsfabriks Ærespris.

Hun er søsteren til Christoffer Sundby, som deltok i 49-klassen i OL i Athen i 2004, og gift med Christopher Gundersen, som deltok i 49-klassen i OL i Beijing 2008.

I 2011 var hun med i tredje utgave av Mesternes Mester på NRK, og startet høsten 2011 sin karriere som konsulent i Capgemini Consulting.

Eksterne lenker 
 
 
  Biografi og resultatliste på seiling.no

Norske seilere
Olympiske mestere for Norge
Deltakere for Norge under Sommer-OL 2000
Seilere under Sommer-OL 2000
Medaljevinnere under Sommer-OL 2004
Deltakere for Norge under Sommer-OL 2004
Seilere under Sommer-OL 2004
Deltakere for Norge under Sommer-OL 2008
Seilere under Sommer-OL 2008
Personer fra Lørenskog kommune
Mesternes Mester-deltakere
Olympiske medaljevinnere i seiling
Artikler i sjøfart-prosjektet